ועדת הפנים ואיכות הסביבה, כנסת 16, פרוטוקול מספר 290, 2004-10-12 09:30

יורי שטרן: שלום, אני פותח את ישיבת הוועדה.

יורי שטרן: התבקשנו לאשר ביטול הכרזה של השטחים המהווים חלק מגן לאומי אשקלון לפי תוכנית 133/101/02/4.

יורי שטרן: האישור האחרון של המשרד לאיכות הסביבה הוא מה-25.05.2003, מדוע זה הגיע לכאן כל כך מאוחר?

משה בן גרשון: היו ערעורים, אבל אחד הסעיפים מההחלטה של מועצת גנים ושמורות ביקש מהוועדה המחוזית להפקיד תוכנית עד לדיון בוועדת הפנים ואיכות הסביבה של הכנסת.

משה בן גרשון: בינתיים הופקדה תוכנית.

יורי שטרן: תוכנית של אזור מגורים.

משה בן גרשון: תוכנית להרחבת הגן הלאומי, כי עומדים לבטל חלק ממנו לטובת מגורים.

יורי שטרן: איזה פיצוי יקבל הגן?

משה בן גרשון: הרחבה של שטח.

ענת יציב: התוכנית הזו הוכנה בשכונת נווה ים ד' באשקלון.

יורי שטרן: לחמה בכלל יש צורך בפלישה לשטחי הגן?

ענת יציב: הגן הזה הוא הגן הראשון שהוכרז בארץ בשנת 1965.

יורי שטרן: אם כך הוא גם שייך לשימור אתרים.

ענת יציב: מאז שנת 1965 חלו כל מיני דברים הקשורים בגבולות הגן.

ענת יציב: לאורך כל השנים הגן לא היה בתפעול של הרשות הגנים הלאומיים.

ענת יציב: עיריית אשקלון היא זו שטיפלה בגן.

ענת יציב: בתקופת האיחוד בין שתי הרשויות, הגן חזר לטיפולה של הרשות הטבע והגנים.

ענת יציב: בשנים האלה חלו כל מיני שינויים בגבולות ונבנו כל מיני שכונות לאורך גבולות הגן.

ענת יציב: כאשר התוכנית הזו הגיעה לוועדה המחוזית, הוועדה המחוזית ביקשה שנאחד את כל השטחים לתוכנית אחת, השטחים שלגריעה ואת שטח ההרחבה, כדי שהם יוכלו לראות תמונה כוללת.

ענת יציב: השטח שאנחנו אמורים לקבל נמצא מדרום לגן.

ענת יציב: זהו שטח מאוד גדול ואיכותי, מעל 1,000 דונם.

ענת יציב: שטח חולות שאנחנו מאוד רוצים לקבלו.

ענת יציב: התוכנית הזו היא תוכנית משותפת של עיריית אשקלון ושלנו, הכוללת את הגריעות ואת התוספת.

ענת יציב: מאחר והתוכנית הזו התקדמה יותר בוועדות, היא הגיעה למועצת גנים והם ביקשו, לפנים משורת הדין, לדון רק בחלק של הגריעה ולא בכל התוכנית הכוללת.

יורי שטרן: מי ביקש את זה?

ענת יציב: עיריית אשקלון.

יורי שטרן: למה?

ענת יציב: כי זו תוכנית של בינוי שהם רוצים לקדם.

ענת יציב: התוכנית הזו של הבינוי עוד לא קיימת בפועל בשטח, אבל היא מוקפת כולה בבינוי.

ענת יציב: זה שטח שהוא צמוד דופן, ולכן הרשות העדיפה לוותר עליו ולקבל שטח מאוד גדול.

יורי שטרן: האם יש פה התניה?

משה בן גרשון: אין פה התניה.

משה בן גרשון: אילו היתה התניה, לא היינו מביאים את זה הנה.

משה בן גרשון: אנו ראינו בהחלטת מועצת הגנים הסכמה.

משה בן גרשון: בנוסף, המועצה ביקשה מהוועדה המחוזית שתופקד התוכנית הזו, אבל זה לא היה בגדר של התניה.

משה בן גרשון: מכיוון שלא ראינו בזה התניה, אנחנו פנינו לוועדה.

ענת יציב: מועצת גנים הנחתה את הוועדה המחוזית.

משה בן גרשון: היא לא יכולה להנחות, היא יכולה לבקש.

יורי שטרן: איפה ההחלטה המקבילה על הרחבת שטחי הגן?

ענת יציב: ישנה החלטה של הוועדה המחוזית שביקשה משני הגופים להתאחד וליצור תוכנית אחת כוללת של גריעות והרחבות.

יורי שטרן: איפה האישור הסופי להרחבת הגן?

ענת יציב: עוד אין.

ענת יציב: התוכנית עוד לא הופקדה.

ענת יציב: הוחלט להפקיד בתנאים.

יורי שטרן: מאיפה יש לכם ביטחון שאתם תקבלו את האישור?

ענת יציב: אין לנו ביטחון.

ענת יציב: לעיתים זה אורך שנים.

יורי שטרן: אדוני המנכ"ל, מאיפה יש לנו ביטחון שהגן יתרחב?

אברהם בן דוד: התוכנית כבר הומלצה להפקדה.

אברהם בן דוד: רשות הגנים קיבלו אותה והעבירו את התיקונים כתיקונים סופיים שהועברו לוועדה המחוזית.

אברהם בן דוד: הכל בידי רשות הגנים.

אברהם בן דוד: הם צריכים לפרסם את ההפקדה.

ענת יציב: זה עוד לא הגיע לשלב של פרסום להפקדה.

ענת יציב: אנחנו תמיד מגיעים לפה לגריעה רק כאשר התוכנית מאושרת.

ענת יציב: כיוון שהתוכנית הזו של השכונה התקדמה כל כך מהר והתוכנית שלנו התעכבה בגלל האיחוד של הרשויות ובעיות נוספות אחרות, מועצת הגנים ביקשה והנחתה את הוועדה המחוזית לשלוח את זה לכנסת רק בשלב ההפקדה.

ענת יציב: השלב הזה עוד לא הגיע, ואנחנו מבקשים מהוועדה לאשרר את ההחלטה של מועצת גנים.

יורי שטרן: אני לא מבין את ההיגיון שלכם.

יורי שטרן: מאיפה יש לכם ביטחון גדול כל כך שאת החלק שלכם אתם תקבלו בעתיד?

ענת יציב: משום שזו תוכנית משותפת שלנו ושל עיריית אשקלון, שכוללת גם הרחבה של השטחים המבניים וגם הרחבה של הגן, יש לנו ביטחון שזה יגיע לשלב של התוספת.

ענת יציב: יש שיתוף פעולה מלא.

יורי שטרן: זה יוצר בעיני תקדים מסופק מאוד.

אברהם בן דוד: אני רוצה להבהיר שהתוכנית כבר אושרה להפקדה.

אברהם בן דוד: הועברו הערות לרשות הגנים.

יורי שטרן: אבל ההפקדה היא לא המילה האחרונה של אישור התוכנית.

אברהם בן דוד: הם עשו כבר את התיקונים.

אברהם בן דוד: התיקונים הועברו לוועדה המחוזית.

אברהם בן דוד: ניסינו ללחוץ עליהם לגמור את הפקידה עד היום, והם אמרו שתוך שבוע-שבועיים הם יסיימו את הבדיקה ויאשרו את הפרסום להפקדה.

יורי שטרן: אם זה כל כך קרוב, אין טעם לאשר את זה.

יורי שטרן: אני לא רוצה שתהיה גריעה משטחי הגנים הלאומיים מבלי שבאותו הרגע תהיה תוספת.

יורי שטרן: היום אתם בטוחים בזה ויש לכם יחסים טובים עם עיריית אשקלון, אבל מחר יכולים להיות לחצים אחרים.

משה בן גרשון: אני חושב שכדאי לקבל כאן

משה בן גרשון: החלטה עקרונית על הגריעה, וכאשר תופקד התוכנית בפועל, שר הפנים יחתום על ביטול ההכרזה ולא יצטרכו שוב להטריח את הוועדה.

יורי שטרן: את זה אני צריך לסכם עם שר הפנים.

יורי שטרן: רועי: אנחנו לא יכולים לקבל כאן החלטות עקרוניות.

יורי שטרן: ההחלטות כאן הן אופרטיביות, או שאנחנו מחליטים לגרוע או שאנחנו מחליטים לא לגרוע.

משה בן גרשון: אנחנו יכולים להחליט לגרוע עד שתופקד התוכנית.

יורי שטרן: זו צריכה להיות החלטה של שר הפנים ולא שלנו.

יורי שטרן: אנחנו לא יכולים לחייב אותו להתנהג כך או אחרת.

לירון דין: המכתב שנשלח מהשרה לאיכות הסביבה הוא ברוח ההחלטה של מועצת גנים ושמורות.

לירון דין: המשרד לאיכות הסביבה כן רואה את הקשר בין שטחי הגריעה ושטחי ההוספה, ולכן אנחנו גם חושבים ששתי התוכניות צריכות להגיע לכאן יחד, בדיוק מהסיבה שאתה העלית.

לירון דין: היו”ר יורי שטרן: אנחנו דוחים את ההצבעה ואנחנו מבקשים לזרז את המאבקים שקשורים להוספת שטח לגן הלאומי.

לירון דין: תודה רבה, הישיבה נעולה.